PROPOSTA ESMENA

A LA MOCIÓ PRESENTADA PEL GRUP MUNICIPAL DE CIUTADANS PRESENTADA AL PLE DEL MES DE MAIG DE 2016: PAL DE REVISIÓ I MILLORA DE LA SENYALITZACIÓ A LLEIDA

 **ANTECEDENTS**

El Pla de mobilitat de la ciutat de Lleida té una durada de 6 anys 2012-2017), començant la redacció i recollida de dades al 2009-2010.

El Pla està definit amb 9 línies estratègiques, 22 objectius i 68 propostes d’actuacions Aquestes propostes d’actuació es van dividir en tres etapes diferents: curt termini (2012-2013), mig termini (2014-2015) i llarg termini (2016-2017), quantificant les inversions necessàries en cadascun dels terminis. El grau de compliment i execució de les actuacions és divers atenent les prioritats que es van marcar en l’inici del Pla o en prioritats posteriors.

En el Pla de Mobilitat municipal contempla diferents propostes que tracten la senyalització:

*Proposta 4,* pla de foment dels eixos bàsics de vianants. Implantació de senyalització orientativa per vianants, millora de capacitat d’aquests eixos i del seu ús.

*Proposta 11 i 12,* senyalització horitzontal i vertical per a bicicletes i l’estacionament en edificis públics.

*Proposta 33,* senyalització vertical i horitzontal de zones de càrrega i descàrrega, horaris i longitud de les reserves

*Proposta 38,* potenciació i optimització de la capacitat dels eixos bàsics i de les seves vies principals de circulació de la ciutat i la seva senyalització.

*Proposta 49,* millora de la senyalització fixa i variable dels estacionaments de la ciutat.

El RACC ha elaborat un informe en relació a la senyalització orientativa, senyal que només realitza indicacions i orienta per arribar a una destinació.

La Llei de Trànsit, Circulació de Vehicles a Motor i Seguretat Vial i el nou Reial Decret Legislatiu 6/2015, de 30 d’Octubre, regula els senyals de trànsit (senyals triangulars, circulars o rectangulars o cartellera de carreteres) que ja estan fixats en la normativa i en el “Catálogo de Señales de Circulación”. En quant als temes de manteniment i ubicació de senyals és constant i dinàmic atenent els controls periòdics i les incidències que puguin aparèixer.

Per a tot L’exposat es proposa l‘adopció dels següents:

**ACORDS**

**PRIMER.** Posar en marxa els grups de treball amb diferents entitats per a la actualització, revisió i propostes de prioritats o canvis del Pla de Mobilitat

**SEGON.** Revisar si les propostes de senyalització incloses en el Pla de mobilitat són suficients, si cal incloure noves i la conveniència de tractar la senyalització orientativa i obligatòria de forma conjunta.

**TERCER.** Valorar l’elaboració d’un Pla de Senyalització Urbana d’Orientació específic per la ciutat, però sempre d’acord amb les recomanacions, no normatives, de la Generalitat.

**QUART.** Seguir aplicant el que estableix la normativa vigent en matèria de llengua i senyalització : el RDL 6/2015 que aprova el text refós de la Llei sobre trànsit, circulació de vehicles a motor i seguretat vial, art 56; Reglament general de circulació, RD 1428/2003, art 138 ; Llei 1/1998 de Política lingüística, arts 9 i 37 i Reglament de l’ús de la llengua catalana a l’Ajuntament de Lleida, art 14.

**CINQUÈ.** Fixar calendari i dotar el pressupost necessari per a la seva execució.